Nautilus Cottages | Kenton-On-Sea Self Catering Accommodation
Daar kort 'n beter braaigerief vir dae met slegte weer. Anders as dit, geen fout nie.
Ons was aangenaam verras. Die blyplek is skoon, netjies met alles wat nodig is – nie oordoen soos wat mens somtyds op ander plekke ervaar nie. Piet is 'n gawe belese gasheer en die verskeidenheid leesstof is 'n bonus. Sal graag weer wil kuier.
Gerieflik, skoon en netjies met alles wat mens benodig. Die distrik se krag was 'n aand af en Piet het 'n fles kookwater gebring vir koffie. Hy gee regtig om vir sy gaste se welstand.
Ons het heerlik hier gekuier vir die 3 nagte. Die eenheid was skoon en netjies met alles wat mens nodig het, pragtige plekkie, gesellige eenheid. Omring deur mooi natuurskoon en hope rustigheid. Daar is vol DStv asook 'n wasmasjien. Die uitsig is fantasties oor die see, daar is ook 'n lekker braaiplek. Toegang tot die strand is bietjie moeilik. Die eienaars was baie gasvry en vriendelik. Die enigste minder positiewe ding wat ek kan noem is dat die bed in die hoofslaapkamer dalk in die nabye toekoms opgegradeer kan word.
Boknesstrand is voorwaar 'n versteekte diamant. Skoon en rustig. Dit is ongetwyveld die perfekte wegbreek vir die stad-voos vakansieganger.
Elmarie was 'n wonderlike gasvrou wat vir ons inligting verskaf het van die omgewing en seker gemaak het ons het alles wat nodig was. Alhoewel ons geboek was vir die kleiner verblyfplek, het sy ons "opgegradeer" na die groot huis en ons het baie lekker gebly, ver ente langs die see gaan stap, lekker gebraai, die omgewing verken en die voëllewe geniet. Die huis was netjies en gemaklik.